open-index/open-wikipedia-markdown huggingface dataset:
მანკო ინკა იუპანკი

**მანკო ინკა იუპანკი** – ერთ-ერთი ვილკაბამბას ინკათაგან. ასევე ცნობილია, როგორც მანკო II ან მანკო კაპაკი II. დაიბადა ახ.წ. 1516 წელს და იყო უაინა კაპაკის ვაჟი.

1533 წელს გარდაიცვალა ტუპაკ უალპა, ფრანსისკო პისაროს მიერ დასმული ინკების მარიონეტი იმპერატორი. მაშინ, მანკო ინკა ქალაქ კახამარკაში შეხვდა პისაროს და დიეგო დე ალმაგროს რათა მოელაპარაკათ ინკების ბედზე. ამ დროისთვის მანკო ერთადერთიღა იყო ცოცხლად დარჩენილი ინკთა დიდებულთაგან. 1534 წელს, კუსკოში, პისარომ კაპაკი ინკების მმართველად გამოაცხადა, მაგრამ სულ მალე დარწმუნდა, რომ ის არ იყო ისეთივე მარიონეტი მმართველი მის ხელში, როგორც ტუპაკ უალაპა.

მანკო ინკა საკმაოდ დაუმეგობრდა ესპანელებს, მათ მიმართ გულთბილობას იჩენდა და საჩუქრად ოქროს განძეულსა და ქალებს უძღვნიდა. ამ დროს, პისარომ და ალმაგრომ დატოვეს კუსკო და გაეშურნენ პერუს ჩრდილოეთ ტერიტორიების გამოსაკვლევად. კუსკოში მათ გარნიზონი ჩააყენეს და მეთვალყურეებად დააყენეს ფრანსისკო პისაროს ძმები – გონსალო პისარო, ხუან პისარო და ერნანდო პისარო.

პისაროს ძმები მანკო ინკას სასტიკად ეპყრობოდნენ. რის გამოც, 1535 წლის დეკემბერში ის იძულებული გახდა, კუსკოდან გაქცევა ეცადა, რაც კრახით დასრულდა. ის დაატყვევეს. ორი თვის შემდეგ, ინკებმა თავიანთ დატყვევებული იმპერატორის გასათავისუფლებლად უამრავი ოქრო-ვერცხლი გაიღეს. ამის შემდეგ, მანკო ინკა კუსკოს გაეცალა.

ცოტა ხანში, ესპანელთაგან თავიანთი იმპერიის გამოსახსნელად, მან შეაგროვა 200 000 მეომარი. 1536 წელს, ეს არმია კუსკოსაკენ დაიძრა. მათ ქალაქს ალყა შემოარტყეს და ესპანელების განდევნა სცადეს. ალყა 10 თვეს გაგრძელდა.  ამ დროისთვის ინკებს ძალა გამოელიათ, ჯარისკაცთა დიდი ნაწილი ყვავილმა იმსხვერპლა.

ამის შემდეგ, 1536-1537 წლებში, მანკო ინკასა და პისაროს შორის კიდევ რამდენიმე სისხლისმღვრელი ბრძოლა გაიმართა, მაგრამ ინკებმა ვერ შეძლეს ესპანელთა დამარცხება.

მანკო ინკამ ხელი აიღო ბრძოლაზე და მეომრებთან ერთად ჯუნგლებს მისცა თავი. აქ მათ დააარსეს ვილკაბამბას სამეფო, დედაქალაქ ვილკაბამბათი. ესპანელებმა აქაც არ მოასვენეს ინკები. 1539 წელს მათ დაატყვევეს მანკო ინკას ცოლი (რომელიც ამავე დროს მისი და იყო) კურა ოკლო და 1539 წელს იგი მოკლეს. 1544 წელს, დიეგო დე ალმაგრომ მანკო ინკაც მოაკვლევინა.

## ლიტერატურა
*Angles Vargas, Víctor (1998). Historia del Cusco incaico. Tercera edición, Lima: Industrial gráfica S.A.
*Cortazar, Pedro Felipe (1968). Documental de Perú: Cuzco. Lima: i o p e S.A.
*Julio R. Villanueva Soto mayor (2002). El Perú en los tiempos modernos. Lima: Empresa periodística Nacional S.A.

## რესურსები ინტერნეტში
*მანკო ინკა
*მანკო ინკა იუპანკი, ბრიტანიკა

კატეგორია:ინკები
კატეგორია:ინკების მმართველები
ფუერტე-დე-სამაიპატა

**ფუერტე-დე-სამაიპატა** () — იუნესკოს მსოფლიო მემკვიდრეობის ძეგლი ბოლივიაში, სანტა-კრუსის დეპარტამენტის ფლორიდის პროვინციაში. იგი მდებარეობს ბოლივიის ანდების აღმოსავლეთ მთისწინეთში და წარმოადგენს პოპულარულ ტურისტულ ობიექტს, როგორც ბოლივიელების, ასევე უცხოელებისათვის.  

მეცნიერთა მტკიცებით იგი კოლუმბამდელი რელიგიური ცენტრი უნდა იყოს, რომელიც ააშენა ჩანეს ეთნიკურმა ჯგუფმა. 

აქვე მდებარეობს ინკების მიერ, მათი სამხრეთით ექსპანსიის დროს  აშენებული ქალაქის ნანგრევები. 

ძეგლის არქეოლოგიური მნიშვნელობა საკმაოდ დიდია, რადგან აქ ერთმანეთს შეხვდა  ჩანეს, ინკებისა და ესპანელების კულტურები.

## იხილეთ აგრეთვე
*იუნესკოს მსოფლიო მემკვიდრეობის ძეგლები ბოლივიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*StoneWatch - society and academy for conservation and documentation of rock art 
*Official UNESCO World Heritage Site webpage
*Site with some pictures and information

კატეგორია:მსოფლიო მემკვიდრეობის ძეგლები ბოლივიაში
კატეგორია:ბოლივიის არქეოლოგიური ძეგლები
ლაშა სალუქვაძე

**ლაშა სალუქვაძე** (დ. 21 დეკემბერი 1981, თბილისი) — ქართველი ფეხბურთელი, აზერბაიჯანული ბაქოს „ინტერისა“ და საქართველოს ეროვნული ნაკრების მცველი. მისი პოზიციაა დაცვის მარჯვენა ფრთა, წარმატებით თამაშობს დაცვის ცენტრშიც.

## კარიერა 
### საკლუბო 
ლაშა სალუქვაძე 2003 წლიდან ბაქოს „ინტერშია“. 2004 წელს მან თბილისის „დინამოს“ შემადგენლობაში მოიგო საქართველოს თასი და იასპარეზა უეფას თასის ჯგუფურ ეტაპზე. 2005 წლის ზაფხულში ლაშა სათამაშოდ რუსული პრემიერლიგის კლუბ ყაზანის „რუბინში“ გადავიდა. 2005-2008 წლები წარუმატებელი გამოდგა ქართველი მცველისთვის ევროტურნირებზე, 2006 წელს რუბინმა უეფას თასის მესამე ეტაპამდე მიაღწია, მაგრამ იტალიურ „პარმასთან“ ორი მატჩის ჯამში დამარცხდა და გამოეთიშა ასპარეზობას. მომდევნო წელს კი ინტერტოტოს თასის მეორე ეტაპიდან ყაზახურმა „ტობოლმა“ გამოაგდო. 2008 წლის ნოემბერში კი გუნდი რუსეთის ჩემპიონი გახდა და ჩემპიონთა ლიგის ჯგუფურ ეტაპზე თამაშის უფლება მოიპოვა, სადაც ქართველმა მცველმა ისეთი ძლიერი გუნდების წინააღმდეგ ითამაშა, როგორებიცაა კიევის „დინამო“, „ბარსელონა“ და მილანის „ინტერი“. ამ თამაშებიდან ყველაზე გამორჩეული იყო „ბარსელონასთან“, სადაც სალუქვაძემ პირნათლად დაჯაბნა კატალონიური კლუბის არგენტინელი ვარსკვლავი და 2009 წლის საუკეთესო ფეხბურთელი ლეონელ მესი, მისი კარგი თამაში თვით ლეომაც აღიარა. 2009 წელს ლაშა სალუქვაძე რუბინის შემადგენლობაში მეორედ გახდა რუსეთის ჩემპიონი და კვლავ მიიღო მონაწილეობას 2010-11 წლის ჩემპიონთა ლიგის გათამაშებაში.

### სანაკრებო 
ლაშა სალუქვაძე ნაკრებში 2004 წლიდან ასპარეზობს.მისი დებიუტი ალბანეთის ეროვნულ ნაკრებთან შედგა.ამ დროიდან ლაშა სისტემატურად ასპარეზობდა ქვეყნის უპირველეს ნაკრებში,ჩაატარა 24 თამაში,გაიტანა 1 გოლი,სანამ ერთ დროს ნაკრების მწვრთნემა ექტორ კუპერმა აღარ გაოიძახა,არადა სალუქვაძე ერთნაირი წარმატებით თამაშობდა როგორც რუსეთის ჩემპიონატში და ჩემპიონთა ლიგაში.2009 წლიდან ნაკრებს სათავეში თემურ ქეცბაია ჩაუდგა, რომელმაც დააბრუნა რუბინელი ნაკრებში.

## ტიტულები 
* რუსეთის ჩემპიონი (2): 2008, 2009.
* აზერბაიჯანის პრემიერ ლიგა მეორე ადგილი (1): 2013/2014
* საქართველოს თასი გამარჯვებული (2): 2003/2004, 2011/2012.
* რუსეთის თასი ფინალისტი (1): 2008/2009
* რუსეთის სუპერთასი გამარჯვებული (1): 2010
* რუსეთის სუპერთასი ფინალისტი (1): 2009

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1981
კატეგორია:ქართველი ფეხბურთელები
კატეგორია:თბილისის ლოკომოტივის ფეხბურთელები
კატეგორია:თბილისის დინამოს ფეხბურთელები
კატეგორია:ყაზანის რუბინის ფეხბურთელები
კატეგორია:ნიჟნი ნოვგოროდის ვოლგას ფეხბურთელები
კატეგორია:გორის დილას ფეხბურთელები
კატეგორია:ხაბაროვსკის სკა-ენერგიას ფეხბურთელები
კატეგორია:ბაქოს ინტერის ფეხბურთელები
კატეგორია:საქართველოს ნაკრების ფეხბურთელები
კატეგორია:დაბადებული 21 დეკემბერი
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
მიდია

**მიდია** (, ძვ. სპარს. ماد Mādai) — ძველი სახელმწიფო და ძველი ეთნოგრაფიული მხარე ირანის დასავლეთით - მდინარე არაქსიდან ფარსის საზღვრებამდე, სამხრეთით ზაგროსის მთიანეთიდან დასავლეთით დეშთე-ქევირის უდაბნომდე. შეიცავდა 3 ძირითად ოლქს: მიდიის ატროპატენას, ქვემო მიდიასა და პარეტაკენეს. მიდიის სახელმწიფოს საზღვრები ძვ. წ. 670 წლიდან ძვ. წ. 550 წლამდე ეთნიკურ საზღვრებს ბევრად გასცილდა.

მიდიელთა ირანულენოვანი ტომები ისტორიისთვის უკვე ძვ. წ. IX საუკუნიდან არიან ცნობილნი, როდესაც ისინი შუა აზიიდან (სხვა ვერსიით, კასპიისპირა ჩრდილოეთ კავკასიიდან) ირანში გადასახლდნენ. მომდევნო საუკუნეებში მიდიელებმა არაირანულენოვან ტომებთან - კუტიებთან, ლულუბეელებთან და კასიტებთან მოახდინეს ასიმილირება. ეს ტომები ირანის ტერიტორიაზე უძველესი დროიდან სახლობდნენ. ქრისტეშობამდე IX—VIII საუკუნეების მიჯნაზე მიდია ასურელებმა დაიპყრეს, თუმცა, დაახლოებით 673 წლისთვის მიდიელები, კაშტარიტის მეთურობით, აჯანყდნენ და თავი გაითავისუფლეს ასურელთა უღლისგან.

დიდ დროს არ გაევლო, რომ მიდიას სათავეში მოსამართლე დაიუკუ ჩაუდგა და ადგილობრივი დინასტია დააარსა. მისმა ვაჟმა ფრავარტიშმა სპარსეთის დაპყრობა მოახერხა, მისმა შვილიშვილმა უვახშატრმა კი (ბერძნულად კიაქსარმა) ბაბილონელებთან ერთად ასურელთა სახელმწიფოს დიდი ნაწილი წაართვა, ამდენად, მიდიელთა საზღვრებში მესოპოტამიის ჩრდილოეთი ნაწილი მოექცა. ამის შემდგომ ძვ. წ. 590-585 წლებში კიაქსარი იპყრობს ურარტუს და თავს ესხმის კოლხეთის სამეფოსა და დიაოხს. წარმატებით გახორციელებული ლაშქრობების შემდეგ მიდიამ და ლიდიამ ანატოლია მდინარე ჰალისზე გაიყვეს. ამგვარად, კიაქსარის მეფობის ჟამს მიდიელები ძლევამოსილების მწვერვალზე მოექცნენ, ეპყრათ რა, თანამედროვე ირანი, სომხეთის მთიანეთი, ჩრდილოეთი მესოპოტამია და მცირე აზიის აღმოსავლეთ პროვინციები - კოლხეთისა და დიაუხის საზღვრებამდე.

კიაქსარის მემკვიდრე ასტიაგეს დროს, ძვ. წ. 553 წელს აჯანყდა მიდიის შემადგენლობაში მყოფი სპარსეთი კიროსის მეთაურობით. მძიმე ბრძოლების შემდეგ კიროსმა დაიკავა მიდიის სამეფოს დედაქალაქი ეკბატანა (ახლანდ. ჰამადანი), რომელიც აქემენიდთა იმპერიის ცენტრი გახდა, და ბოლო მოუღო მიდიის სამეფოს დამოუკიდებლობას. მიდიის დამოუკიდებლობა აღდგა ძვ. წ. IV საუკუნის ბოლოს, როდესაც ალექსანდრე მაკედონელმა დაამხო სპარსეთის სახელმწიფო. მიდიის ახალი სამეფო მოიცავდა ძველი მდიიის მხოლოდ ნაწილს, რომელიც შემდეგ ატროპატენად ან მცირე მიდიად იწოდებოდა. ამ სამეფოს ეკავა თანამედროვე სამხრეთ აზერბაიჯანის ტერიტორია და კავკასიის ალბანეთს ემეზობლებოდა.

## სახელწოდება
მიდია თუ მიდიელები ამ სახელწოდებით ნახსენებია მრავალ ისტორიულ ტექსტში. ჰეროდოტეს ისტორიის (წ. 7.62.1) თანახმად: 

*მიდიელები ადრე არიელებად იწოდებოდნენ, მაგრამ მას შემდეგ, რაც მათ ათენიდან ესტუმრათ კოლხი მედეა, სახელი შეიცვალეს. ამ ამბავს თვითონვე ყვებიან*.

## ლიტერატურა 
* მსოფლიო ისტორია 10 ტომად., ტომები.1, 2, მ., 1956.
* ჰეროდოტე. ისტორია 9 წიგნად. მ.. 1972.
* დიაკონოვი ი. მ. მიდიის ისტორია. М.-Л., 1956.
* სტრაბონი. გეოგრაფია 17 წიგნად. მ., 1994.


კატეგორია:ახლო აღმოსავლეთი
კატეგორია:ირანის ისტორია
კატეგორია:ახლო აღმოსავლეთის ისტორია
კატეგორია:ისტორიული სახელმწიფოები
ჩიკიტოსის იეზუიტთა მისია

**ჩიკიტოსის იეზუიტთა მისია** () — კულტურულ-ისტორიული ძეგლი, მდებარეობს აღმოსავლეთ ბოლივიაში სანტა-კრუსის დეპარტამენტში.  მოიცავს ექვსი  დასახლებული პუნქტის, ყოფილი მისიონერული ცენტრების,  კულტურულ ძეგლებს, რომლებიც 1990 წელს შეიყვანეს იუნესკოს მსოფლიო მემკვიდრეობის ძეგლების სიაში. ისტორიული ძეგლები ყურადღებას იმსახურებს თავისი უნიკალური ეკლექტიკური ევროპული და ინდიელების კულტურით.

მისია დააარსეს იეზუიტებმა XVII—XVIII საუკუნეებში, სამხრეთ ამერიკაში კათოლიციზმის გავრცელების მიზნით.

## მისიები
### სან-ხავიერი
მისია დაარსდა 1691 წელს, ხოლო ეკლესია აშენდა 1749-1752 წწ. აღნიშნული მისია პირველი შეიყვანეს იუნესკოს მსოფლიო მემკვიდრეობის ძეგლების სიაში.

### სან-რაფაელ-დე-ველასკო
სან-რაფაელ-დე-ველასკოს მისია მეორეა იუნესკოს მსოფლიო მემკვიდრეობის ძეგლების სიაში. დაარსდა 1695 წელს, ხოლო ეკლესია აშენდა 1747-1749 წწ.

### სან-ხოსე-დე-ჩიკიტოსი
მისია დაარსდა 1698 წელს, ხოლო ეკლესია აშენდა 1745-1754 წწ. რესტავრაცია ჩაუტარდა 1998-2003 წწ.

### კონსეპსიონი
მისიის მეოთხე ეკლესია დაარსდა 1699 წელს, ხოლო ეკლესია აშენდა 1753-1756 წწ.

### სან-მიგელ-დე-ველასკო
სან-მიგელ-დე-ველასკოს მისია მეხუთეა იუნესკოს მსოფლიო მემკვიდრეობის ძეგლების სიაში. დაარსდა 1721 წელს, ხოლო ეკლესია აშენდა 1750-1757 წწ.

### სანტა-ანა-დე-ველასკო
სანტა-ანა-დე-ველასკოს მისია არის ბოლო მისია რომელიც შეტანილია  იუნესკოს მსოფლიო მემკვიდრეობის ძეგლების სიაში. დაარსდა 1755 წელს, ხოლო ეკლესია აშენდა 1770-1780 წწ.

## ფოტოგალერეა 

ფაილი:San Javier church.JPG|სან-ხავიერი
ფაილი:Kerk Conception Exterieur.jpg|კონსეპსიონი
ფაილი:San Miguel church.JPG|სან-მიგელ-დე-ველასკო
ფაილი:Santa Ana church.JPG|სანტა-ანა-დე-ველასკო

## იხილეთ აგრეთვე
*ჩიკიტანია
*იუნესკოს მსოფლიო მემკვიდრეობის ძეგლები ბოლივიაში
*მსოფლიო მემკვიდრეობის ძეგლების სია ამერიკაში

კატეგორია:მსოფლიო მემკვიდრეობის ძეგლები ბოლივიაში
კატეგორია:ბოლივიის ტურიზმი
ტიუანაკო

**ტიუანაკო** () — ძველი ქალაქი ბოლივიაში, მდებარეობს  ლა-პასიდან 72 კილომეტრში, ტიტიკაკის ტბის აღმოსავლეთ სანაპიროსთან ახლოს.

არქეოლოგიური გათხრების მიხედვით ირკვევა, რომ ადამიანი აქ დასახლებულა ძვ. წ. 1500 წლისთვის. ახ. წ. II-IX საუკუნეებში ტიუანაკო ცენტრალური ანდების უმსხვილესი ქალაქია და წარმოადგენს პუკინის სახელმწიფოს ცენტრს.  ამ პერიოდში მას ეკავა  6 კმ²  ტერიტორია და მოსახლეობის რაოდენობა შეადგენდა სავარაუდოდ 40 ათ. ადამიანს.

## ტიუანაკოს ცივილიზაცია
ტიუანაკოს ცივილიზაციის ენა უცნობია, არ შემონახულა მისი სახელწოდებაც. თუმცა ამ სახელმწიფომ თავისი კვალი ნამდვილად დატოვა სამხრეთი ამერიკის ისტორიაში.

პუკინის სახელმწიფოს თავისი ძლიერების პერიოდში (ახ. წ. 700 — 900 წწ.) ეკავა ანდების მთიანეთის მნიშვნელოვანი ნაწილი და ვრცელდებოდა წყნარი ოკეანის სანაპირომდე. აღნიშნული ტერიტორია მოიცავს თანამედროვე ბოლივიის, პერუს, ჩილესა და არგენტინის ტერიტორიებს. ტიუანაკოს ცივილიზაციის სავაჭრო და კულტურული კავშირები თითქმის მთელ სამხრეთ ამერიაზე ვრცელდებოდა. ტიუანაკოს მაცხოვრებლებმა ტიტიკაკას ტბის რაიონში ააშენეს გრანდიოზული საირიგაციო სისტემა.

ტიუანაკოს ცივილიზაციას ყოფენ ოთხ პერიოდად:

* ფორმირება:ძვ. წ. 1600  — 800 წწ.
* ქალაქამდელი:ძვ. წ.  800 . — ახ. წ. 45 წწ.
* კლასიკური: 45 — 700 წწ.
* იმპერიის: 700 — 1180 წწ.

ტიუანაკოს კულტურის ისტორიულ გამგრძელებლად ითვლება მოლიოს კულტურა. პუკინის სახელმწიფოებრიობის გაქრობის შემდეგ, ტიუანაკო, მისი უმთავრესი ცენტრი, ინკების მითოლოგიაში მნიშვნელოვან როლს თამაშობდა. ისინი თვლიდნენ რომ მათი პირველი მმართველი საპა ინკა მანკო კაპაკი და მისი და და ცოლი მამა ოკლო წარმოშობით სწორედ აქედან იყვნენ.

ტიუანაკო მნიშვნელოვან როლს თამაშობს ასევე თანამედროვე აიმარას ეთნიკური ჯგუფების რწმენაში.

2000 წელს ტიუანაკო შეიყვანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
*იუნესკოს მსოფლიო მემკვიდრეობის ძეგლები ბოლივიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*Map of Ingavi Province 
*UNESCO World Heritage Site
*Interactive dig (Archaeology Magazine, Archaeological Institute of America) 
*Research done at the University of Pennsylvania 
*Tiahuanaco on emuseum.mnsu.edu 
*Tiwanaku society by tiwanakuarcheo.net 
*Daily Life at Tiwanaku 
*Tiwanaku (Tiahuanaco) Site Bibliography

კატეგორია:მსოფლიო მემკვიდრეობის ძეგლები ბოლივიაში
კატეგორია:ბოლივიური კულტურა
კატეგორია:ბოლივიის არქეოლოგიური ძეგლები
კატეგორია:კოლუმბამდელი კულტურები
აშშ-ის საპრეზიდენტო არჩევნები (1804)

**1804 წლის აშშ-ის საპრეზიდენტო არჩევნებში** მოქმედმა პრეზიდენტმა ტომას ჯეფერსონმა ფედერალისტი ჩარლზ პინკნი ადვილად დაამარცხა. ეს არჩევნები პირველი იყო კონსტიტუციის მე-12 შესწორების რატიფიკაციის შემდეგ.

კატეგორია:აშშ-ის საპრეზიდენტო არჩევნები
საარის ხელშეკრულება

**საარის ხელშეკრულება**  ან **ლუქსემბურგის ხელშეკრულება** () — შეთანხმება გერმანიასა და საფრანგეთს შორის საარის მხარის გერმანიის ფარგლებში დაბრუნების  შესახებ. ხელშეკრულებას ხელი 1956 წლის 27 ოქტომბერს გერმანიის საგარეო საქმეთა მინისტრმა ჰაინრიხ ფონ ბრენტანომ და მისმა ფრანგმა კოლეგამ  ქრისტიან პინომ მოაწერეს. ხელმოწერა პლებისციტს მოჰყვა, რომელიც 1955 წლის 23 ოქტომბერს ჩატარდა. უმრავლესობამ საარის სტატუსის გაუქმებას დაუჭირა მხარი.

საარის გერმანიის ფედერაციულ რესპუბლიკაში საბოლოოდ შესვლა 1957 წლის 1 იანვარს მოხდა. 

## რესურსები ინტერნეტში 
* Saar Treaty  

კატეგორია:საერთაშორისო ხელშეკრულებები
კატეგორია:გერმანიის ისტორია
კატეგორია:საფრანგეთის ისტორია
კატეგორია:ზაარლანდი
კატეგორია:XX საუკუნის სამშვიდობო ხელშეკრულებები
Lapua

**Lapua** - სრული სახელი **Nammo Lapua Oy** *(ქართ. ლაპუა)* — ამუნიციის მწარმოებელი ერთ-ერთი უდიდესი ფინური კომპანია. იგი ეკუთვნის ფინურ კორპორაცია Nammo Group-ს. ფირმა ლაპუას ტყვია-წამლის პირველი ქარხანა გაიხნა 1923 წელს. მისი ამუნიცია დიდად პოპულარულია, როგორც სპორტულ სროლაში, ასევე ფართოდ გამოიყენება სამხედრო საქმეშიც.

## ამუნიცია 
გავრცელებული კალიბრები:
* .300 Lapua Magnum
* .338 Lapua Magnum

## რესურსები ინტერნეტში 
* ოფიციალური საიტი(გერმანული)
* გერმანული ქარხნის საიტი 

კატეგორია:იარაღის მწარმოებელი კომპანიები
კატეგორია:ფინეთის კომპანიები
კატეგორია:1923 წელს დაარსებული კომპანიები
Stylo (სიმღერა)

„**Stylo**“ — პირველი სინგლი ჯგუფ Gorillaz-ის მესამე სტუდიური ალბომიდან *Plastic Beach*. მის ჩაწერაში ასევე მონაწილეობა მიიღეს ბობი ვომეკმა და რეპერმა მოს დეფმა. სინგლი ციფრული სახით გამოიცა 2010 წლის 26 იანვარს.

## სიმღერების სია 
* **პრომო სინგლი**
# Stylo (რადიოს ვერსია)
# Stylo (ალბომის ვერსია)
# Stylo (ინსტრუმენტული)
* **ციფრული ჩამოტვირთვა**
# Stylo (მოს დეფთან და ბობი ვომეკთან ერთად) – 4:33

## სქოლიო 
კატეგორია:2010 წლის სიმღერები
კატეგორია:Gorillaz-ის სიმღერები
კატეგორია:2010 წლის სინგლები
კანაიმის ეროვნული პარკი

thumb|250px|left|ტეპუი

**კანაიმის ეროვნული პარკი** (ესპ.*Parque Nacional Canaima*)  — 30 000 კვადრატული კილომეტრის  მოცულობის პარკი ვენესუელის სამხრეთ-აღმოსავლეთ ნაწილში, ბრაზილიისა და გაიანის საზღვართან. პარკი მდებარეობს ბოლივარის შტატში. შედარებისათვის, მისი ფართობი თითქმის იგივეა, რაც მთლიანად გრან-საბანის რეგიონისა.

პარკი შეიქმნა 1962 წლის 12 ივნისს. სიდიდით პარკებს შორის ქვეყანაში მეორეა პარიმა-ტაპირაპეკოს პარკის შემდეგ. მისი ფართობი ბელგიის ფართობის ტოლია.

1994 წელს, იუნესკომ პარკი მსოფლიო მემკვიდრეობის სიაში შეიტანა, რადგან აქ მდებარეობს არაერთი ტეპუი – მაგიდის ზედაპირისმაგვარი გაბრტყელებული პიკის მქონე მწვერვალები, რომლებიც დამახასიათებელია მთელი ამ არეალისათვის.

ყველაზე ცნობილი ტეპუია რორაიმის მთა — ყველაზე მაღალი, მაგრამ ამავე დროს, მთასვლელთათვის ადვილად დასაპყრობი. ასევე აუიანტეპუი — რომელზეც გადმოედინება მსოფლიოს უმაღლესი ჩანჩქერი ანხელი. აღნიშნული მთები უძველესი ასაკისაა და მიეკუთვნება იმ პერიოდს, როდესაც სამხრეთ ამერიკა და აფრიკა ერთ სუპერკონტინენტს წარმოადგენდა.

პარკში ცხოვრობენ ადგილობრივი ინდიელები — პემონის ტომი, კარიბის ენათა ჯგუფიდან. პემონის ხალხს ამ მთებისადმი განსაკუთრებული დამოკიდებულება გააჩნია, მათ სჯერათ, რომ იქ სულები სახლობენ. პარკი შედარებით მოწყვეტილია გარესამყაროს, ქალაქთან მხოლოდ რამდენიმე პატარა გზა აკავშირებს. პარკის ტერიტორიაზე გადაადგილების და დათვალიერების საუკეთესო საშუალებას წარმოადგენს ვერტმფრენი. ასევე შესაძლებელია ფეხით ან კანოეთი მოძრაობა.

პემონის ინდიელებს პარკში გახსნილი აქვთ რამდენიმე საშუალო და მაღალი კლასის სასტუმრო, რომელთაც ძირითადად პარკის ევროპელი დამთვალიერებლები სტუმრობენ.

## იხილეთ აგრეთვე
*ვენესუელის ეროვნული პარკების სია
*იუნესკოს მსოფლიო მემკვიდრეობის ძეგლები ვენესუელაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* UNEP World Conservation Monitoring Centre 
* Official UNESCO website entry
* Video from  Canaima National Park
* Canaima National Park
* Protected Planet Page for Canaima 

კატეგორია:მსოფლიო მემკვიდრეობის ძეგლები ვენესუელაში
კატეგორია:ვენესუელის ეროვნული პარკები
კატეგორია:კანაიმის ეროვნული პარკი
კატეგორია:1962 წელს დაარსებული დაცული ტერიტორიები
კატეგორია:ბოლივარის შტატის გეოგრაფია
კატეგორია:1962 წელს დაარსებულები ვენესუელაში
კანადის ტბების სია

სტატიაში მოცემულია კანადის 69 უმთავრესი ტბა, რომელთა ფართობი 400 კმ²-ს აღემატება.

## რესურსები ინტერნეტში
*კანადის ატლასი — ტბები  

კატეგორია:კანადის ტბები
კაპაკ იუპანკი

**კაპაკ იუპანკი** (კეჩ. „*ინკების ბრწყინვალე მოანგარიშე“*) – კუსკოს სამეფოს მეხუთე საპა ინკა, უკანასკნელი იმპერატორი ურინის დინასტიიდან. ის იყო იმპერატორ მაიტა კაპაკის ვაჟი და მემკვიდრე. მისი ცოლი – მამა გუსი ილპაი იყო წარსულში ინკების დიდი მტრის, ანტას ხალხის მმართველის ქალიშვილი. კაპაკ იუპაკანს ჰყავდა ვაჟი – ინკა როკა, რომელმაც საფუძველი ჩაუყარა ახალ, ანანის დინასტიას.

ლეგენდების მიხედვით, იგი იყო დიდებული დამპყრობელი. ქრონისტ ხუან დე ბეტანსოს მიხედვით, ის იყო პირველი საპა ინკა, რომელმაც დაიპყრო კუსკოს ხეობის გარეთ არსებული სტრატეგიულად მნიშვნელოვანი ტერიტორიები.  გარსილაო დე ლა ვეგას თანახმად, კაპაკ იუპანკმა დიდი ღვაწლი გასწია ქალაქ კუსკოს დასამშვენებლად: მან ააგო უამრავი შენობა, ხიდი, გზა, გაიყვანა წყლის არხები.

## რესურსები ინტერნეტში
*კაპაკ იუპანკი, ბრიტანიკა
*კაპაკ იუპანკის ცოლს ეპილეფსია ჰქონდა

კატეგორია:ინკები
კატეგორია:ინკების მმართველები
კატეგორია:დაბადების წელი უცნობია
ანტიგუა-გვატემალა

**ანტიგუა-გვატემალა** () — ქალაქი გვატემალაში, საკატეპეკესის დეპარტამენტის ადმინისტრაციული ცენტრი. მდებარეობს ზღვის დონიდან 1533 მეტრზე, მოსახლეობა 34685 კაცი (2007 წლის აღწერით).  

ქალაქი 1527 წელს დააარსა კონკისტადორმა პედრო დე ალვარადომ და უწოდა სანტიაგო-დე-ლოს-კაბალიეროსი.  1542 წელს დასახლება გაანადგურა ღვარცოფმა, რომელიც წარმოიქმნა ვულკან აგუას ამოფრქვევის შედეგად (დღეს მის ადგილზე მდებარეობს სოფელი სიუდად-ვიეხა ანუ "ძველი ქალაქი"). პროვინციის დედაქალაქი გადაიტანეს იქ, სადაც დღეს ანტიგუა-გვატემალა მდებარეობს.

1979 წელს ანტიგუა-გვატემალა გახდა ლათინური ამერიკის ერთ-ერთი პირველი ქალაქი, რომელიც იუნესკომ შეიყვანა მსოფლიო მემკვიდრეობის ძეგლების სიაში.

## ანტიგუა-გვატემალის ღირსშესანიშნაობები 

Image:Antigua cathedral 2008 06.JPG|
Image:Antigua 3.JPG|
Image:Antigua Santa Catalina 2008 06.JPG|
Image:GT056-Antigua CrossBal.jpeg|
Image:GT056-Antigua Volcano2.jpeg|
Image:GT056-Antigua sAntonio.jpeg|
Image:AntiguaRuins.jpg|
Image:GT056-Antigua SchlKids.jpeg|
Image:GT056-Antigua NiteChrh.jpeg|
Image:GT056-Antigua_Columns.jpeg|
Image:Antigua fountain 2008 06.JPG|
Image:GT056-Antigua HeadRoom.jpeg|

## იხილეთ აგრეთვე 
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* 
* 
* Antigua Information and Directory site in English
* Official Site in Spanish 
* Travel guide 
* Panoramic 360° Pictures of Antigua Guatemala

კატეგორია:მსოფლიო მემკვიდრეობის ძეგლები გვატემალაში
კრისტიან ავგუსტ ფრიდრიხ პეტერსი

**კრისტიან ავგუსტ ფრიდრიხ პეტერსი** (; დ. 7 სექტემბერი 1806, ჰამბურგი, გერმანია – გ. 8 მაისი 1880, კილი, გერმანია) — გერმანელი ასტრონომი. პეტერბურგის მეცნიერებათა აკადემიის წევრი (1842). 1834-39 წლებში მუშაობდა ჰამბურგის, 1839-49 წლებში კი – პულკოვის ობსერვატორიაში. 1849 წლიდან კენიგსბერგის უნივერსიტეტის პროფესორი. 1854 წლიდან გამოსცემდა ჟურნალს „Astronomische Nachrichten“. ამავე წლიდან იყო ალტონის ობსერვატორიის დირექტორი. 1874 წლიდან კილის უნივერსიტეტის პროფესორი. განსაზღვრა ნუტაციისა და აბერაციის სიდიდეები, გამოიკვლია სირიუსის მოძრაობა, განსაზღვრა გერმანიის ზოგიერთი ქალაქის გრძედები.

## ლიტერატურა
## სქოლიო
კატეგორია:გერმანელი ასტრონომები
ნოელ-კემპფ-მერკადოს ეროვნული პარკი

**ნოელ-კემპფ-მერკადოს ეროვნული პარკი** () —  ეროვნული პარკი ბოლივიაში, სანტა-კრუსის დეპარტამენტის ჩრდილო-აღმოსავლეთ ნაწილში, ბრაზილიის საზღვართან. დაარსდა 1979 წლის 28 ივნისს.  ეროვნული პარკის ფართობია 15,234 კმ.² პარკში გვხვდება ფლორის 4 000 სახეობის წარმომადგენელი, ცხოველების – 130, ფრინველების – 617 და ქვეწარმავლების – 74 სახეობა. 

## იხილეთ აგრეთვე 
*ბოლივიის ეროვნული პარკების სია
*იუნესკოს მსოფლიო მემკვიდრეობის ძეგლები ბოლივიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Official Noel Kempff Mercado National Park website 
* Official UNESCO website entry
* World Conservation Monitoring Centre 
* Short amateur video of waterfall Arco Iris in Noel Kempff Mercado National Park
* Short amateur video of waterfall Ahlfeld in Noel Kempff Mercado National Park

კატეგორია:მსოფლიო მემკვიდრეობის ძეგლები ბოლივიაში
კატეგორია:ბოლივიის ეროვნული პარკები
კატეგორია:1979 წელს დაარსებული დაცული ტერიტორიები
კატეგორია:სანტა-კრუსის დეპარტამენტის გეოგრაფია (ბოლივია)
კატეგორია:სანტა-კრუსის დეპარტამენტის ღირსშესანიშნაობები (ბოლივია)
კორბინ ბლიუ

**კორბინ ბლიუ რეივერსი** (; დ. 21 თებერვალი 1989, ბრუკლინი, ნიუ-იორკი, აშშ) — ამერიკელი მუსიკოსი, მსახიობი. 1996 წელს კორბინის ოჯახი საცხოვრებლად გადავიდა ლოს-ანჯელესში. მისი პირველი როლი შედგა ტელესერიალში „სასწრაფო დახმარება“, ხოლო მთავარი გმირის რანგში პირველად ითამაშა ფილმში აკრძალული მისია (2004). 2006 წლიდან კორბინი დაკავებულია მუსიკით. მან ხელი მოაწერა კონტრაქტს Hollywood Records-თან და 2007 წლის მაისში გამოვიდა მისი სადებიუტო ალბომი „Another Side“. 2009 წლის 10 მარტს გამოვიდა მისი მეორე ალბომი „Speed of Light“.

## ფილმოგრაფია 
* 1996-High Incident
* 1996-ER
* 1998-Malcolm & Eddie
* 1998-Soldier
* 1998-Beach Movie
* 1999-Family Tree
* 1999-Mystery Men
* 1999-Galaxy Quest
* 2000-Cover Me: Based on the True Life of an FBI Family
* 2001-The Amanda Show
* 2004-Catch That Kid
* 2005-Flight 29 Down
* 2006-Ned's Declassified School Survival Guide
* 2006-მაგარი მიუზიკლი
* 2006-Hannah Montana
* 2007-Flight 29 Down: The Movie
* 2007-The Secret of the Magic Gourd
* 2007-Jump In!
* 2007-მაგარი მიუზიკლი 2
* 2008-მაგარი მიუზიკლი 3
* 2009-Free Style
* 2009-Phineas and Ferb
* 2009-Beyond All Boundaries
* 2009-The Beautiful Life: TBL
* 2010-In the Heights

## სიმღერა 
* 2006-High School Musical Soundtrack
* 2007-Another Side
* 2007-Jump In! Soundtrack
* 2007-High School Musical 2 Soundtrack
* 2007-Disneymania 5
* 2007-Disney Channel Holiday
* 2008-High School Musical 3: Senior Year soundtrack
* 2008-Radio Disney Jams 10
* 2008-Minutemen Soundtrack
* 2009-Hannah Montana 3
* 2009-Disney Channel Playlist
* 2009-Speed of Light

## იხილეთ აგრეთვე 
* მაგარი მიუზიკლი

## რესურსები ინტერნეტში 
* ოფიციალური საიტი
* კორბინ ბლიუ საიტზე კინოფილმების ინტერნეტ მონაცემთა ბაზა (IMDb).
* კორბინ ბლიუ საიტზე Allmovie.
* კორბინ ბლიუ საიტზე Myspace.
* კორბინ ბლიუ საიტზე Facebook.
* კორბინ ბლიუ საიტზე YouTube.

## სქოლიო
კატეგორია:დაბადებული 1989
კატეგორია:დაბადებული 21 თებერვალი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მომღერლები
კატეგორია:XXI საუკუნის მამაკაცი მომღერლები
კატეგორია:ამერიკელი დენს-მუსიკოსები
კატეგორია:ამერიკელი კინოპროდიუსერები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი პოპ მომღერლები
კატეგორია:ამერიკელი მამაკაცი მომღერლები და სიმღერების ავტორები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:იტალო-ამერიკელები
კატეგორია:ნიუ-იორკელი მომღერლები
კატეგორია:Walt Disney Records-ის შემსრულებლები
კატეგორია:მსახიობები ანბანის მიხედვით
კატეგორია:ცოცხალი ადამიანები
ეშლი ტისდეილი

**ეშლი მიშელ ტისდეილი** ( დ. 2 ივლისი, 1985, უესტ-დილი, მონმუთ-კაუნტი, ნიუ-ჯერსი) — ამერიკელი მსახიობი და მომღერალი.

## ბიოგრაფია 
ეშლი ტისდეილი დაიბადა 1985 წლის 2 ივლისს, ნიუ-ჯერსში.
დედის მხრივ ეშლი ებრაელია და თავის თავს ებრაელს უწოდებს. სამი წლის ასაკში ტისდეილის ნიჭი აღმოაჩინა აგენტმა, რომელიც დღემდეა მისი წარმომადგენელი. რამდენიმე სინჯის შემდეგ, მან ითამაშა 100–ზე მეტ ნაციონალურ სარეკლამო რგოლში. სხვებთან თანაავტორობით დაწერილი აქვს რამდენიმე სიმღერა. მუსიკალური მიდრეკილება გააჩნია კელი კლარკსონის, The Used-ს, My Chemical Romance-ს, Lady Gaga-ს, Fergie-ს მიმართ.

ამჟამად – მომღერლის კარიერაში წარმატებების მიუხედავად, – ტისდეილისთვის კინო პირველ და საყვარელ ადგილს იკავებს ცხოვრებაში. 2008 წელს ეშლიმ მონაწილეობა მიიღო სურათში „მაგარი მიუზიკლი: გამოსაშვები საღამო“ (2008). შემდეგ ითამაშა ფილმში „უცხოპლანეტელები სხვენზე“ (2009).

## ფილმოგრაფია 
## რესურსები ინტერნეტში 
* 
* ოფიციალური საიტი
* 

## სქოლიო 
კატეგორია:ამერიკელი მსახიობები
კატეგორია:დაბადებული 1985
კატეგორია:დაბადებული 2 ივლისი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
კირიგუა

**კირიგუა** () – მაიას ცივილიზაციის უძველესი ქალაქი და არქეოლოგიური ძეგლი ისაბალის დეპარტამენტში, გვატემალა. არქეოლოგიურ ზონას უკავია 3 კმ² ტერიტორია მდინარე მოტაგუას ხეობაში.

1981 წელს შეყვანილ იქნა იუნესკოს მსოფლიო მემკვიდრეობის სიაში.

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*ოფიციალური საიტი 
*Enigmatic Quiriguá 
*Good photos of Quiriguá Stela
*History and Photo Gallery 
*Map of Quiriguá site core
*Photo of Zoomorph P taken in 1883 at FAMSI
*Discussion of Quirigua Stela C “Creation” text in downloadable Part II
*Quiriguá at UNESCO World Heritage List 
*Quiriguá: A Mayan Legacy in Stone 

კატეგორია:მსოფლიო მემკვიდრეობის ძეგლები გვატემალაში
ზაკ ეფრონი

**ზაკ ეფრონი**  (; დ. 18 ოქტომბერი,1987) — ამერიკელი მსახიობი. მისი მამა ინჟინერი იყო, დედა კი იმავე ორგანიზაციაში მდივნად მუშაობდა. ზაკი იზრდებოდა უმცროს ძმასთან დილანთან ერთად. მისი ბავშვობა არაფრით არ განსხვავდებოდა – იზრდებოდა საშუალო კლასის ოჯახში, რომელსაც საშუალო შემოსავალი ჰქონდა.

11 წლიდან მონაწილეობდა სკოლის თეატრულ დადგმებში. როდესაც ზაკს 11 შეუსრულდა მამამ შესთავაზა თავისი სამსახიობო ნიჭი სცენაზე გამოეცადა. ბიჭს მოეწონა თამაში და შედეგად თეატრი ხობიში გადაიზარდა. 15 წლიდან მონაწილეობდა ტელეგადაღებებში(სერიალში " Firefly"). 2000–01 სასწავლო წელს ადგილობრივ მუსიკალურ სკოლაში დადიოდა.

2002 წელს დამწყებმა მსახიობმა ეკრანზებზე დაიწყო გამოჩენა. თავიდან ის ასრულებდა უმნიშვნელო როლებს სატელევიზიო სერიალებში.
შემდეგ ზაკი თამაშბდა სხვა სატელევიზიო სურათებშიც და უკვე ასრულებდა არა პაწაწინა როლებს, არამედ, პირიქით, მნიშვნელოვან და დამამახსოვრებლებს.

2006 წელს ზაკმა საშალო სკოლა დაამთავრა აროიო გრანდში და სამხრეთი კაროლინას უნივერსიტეტში ჩაბარებას გეგმავდა ლოს–ანჟელესში. იმის მიუხედავად, რომ ზაკი პრაქტიკულად ჩარიცხეს უმაღლეს სასწავლებელში, მან გადადო სწავლა და ამჯობინა სხვა პროექტებში მონაწილეობა.
სხვათა შორის, საშუალო სკოლის დასრულებისას ზაკ ეფრონი მუშაობდა ერთ-ერთ თეატრში, რომელშიც არა მარტო შეისწავლიდა თეატრალური ხელოვნების საფუძვლებს, არამედ ვოკალსაც.

2006 წელი ზაკისთვის საბედისწერო აღმოჩნდა. იმ სეზონში ახალგაზრდა მსახიობმა მონაწილეობა მიიღო ფილმში მაგარი მიუზიკლი, რომელიც თავიდან არც ისეთი პოპულარული ჩანდა, თუმცა ცოტა ხანში ზაკ ეფრონი ცნობილ ადამიანად აქცია. იმავე 2006 წელს ზაკი დააჯილდოვეს პრემიით Teen Choice.

2007 წელს ზაკ ეფრონმა მონაწილეობა მიიღო მუსიკალურ ვიდეორგოლში, რომელიც პოპულარულმა ამერიკელმა მომღერლმა და მსახიობმა ვანესა ხანჯესმა ჩაწერა.
იმავე წელს ზაკი დაასახელეს ასიდან ერთ-ერთ მომხიბვლელ მამაკაცად.
ამჟამად ზაკი აგრძელებს აქტიურ მოღვაწეობას. ის ჯერ დაქორწინებული არ არის. ცხოვრობს მარტო საკუთარ ბინაში. ჰყავს ორი ძაღლი და სიამის კატა.

## რესურსები ინტერნეტში 
* ოფიციალური საიტი
*
*
* 
* 

კატეგორია:დაბადებული 1987
კატეგორია:დაბადებული 18 ოქტომბერი
კატეგორია:XXI საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მომღერლები
კატეგორია:ამერიკელი აგნოსტიკოსები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი მომღერლები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:ებრაელი მომღერლები
კატეგორია:მსახიობები ანბანის მიხედვით
კატეგორია:ცოცხალი ადამიანები
კუენკა (ეკვადორი)

**კუენკა** () — ეკვადორის სიდიდით მესამე ქალაქი მოსახლეობის მიხედვით. ასუაის პროვინციის დედაქალაქი. მდებარეობს ეკვადორის ანდებში. ქალაქი დაარსდა 1557 წელს ძველი ქალაქის, ტომებამბას ადგილზე და უწოდეს *Santa Anda de los cuatro rios de Cuenca*. ქალაქის ცენტრში მდებარეობს კოლონიალიზმის პერიოდის მრავალი ისტორიული ნაგებობა, რომლის გამოც 1999 წელს შეიტანეს იუნესკოს მსოფლიო მემკვიდრეობის სიაში.

## დაძმობილებული ქალაქები 
* , კონსეფსიონი
* , კუენკა
* , კუსკო
* , ჰავანა

## იხილეთ აგრეთვე
* ეკვადორის ქალაქების სია

## რესურსები ინტერნეტში
* Official Web Site from Cuenca Ecuador and the people from Cuenca (Spanish)
* Official Travel Guide To Cuenca, with maps, hotels, restaurants, photos & more information about Cuenca
* Cuenca government 
* Universidad del azuay
* Ecuador Special Events and Holiday Calendar
* Cultura, tradición y turismo de Cuenca - Ecuador
* Map of Cuenca - Complete Guide of Cuenca - Ecuador, Hotels, Fun... 
* Independence Celebrations 2010 

კატეგორია:ეკვადორის ქალაქები
კატეგორია:მსოფლიო მემკვიდრეობის ძეგლები ეკვადორში
Plastic Beach

***Plastic Beach*** — ჯგუფ Gorillaz-ის მესამე სტუდიური ალბომი, რომელიც გამოვიდა 2010 წლის მარტში. ალბომში ნახევრად ვირტუალური ჯგუფი, რომლის იდეის ავტორია Blur-ის ლიდერი დეიმონ ოლბარნი, განაგრძობს ცდებს სხვადასხვა მუსიკალურ ჟანრთან, რომელთა შორის არის სოული, სინთპოპი, დისკო, ალტერნატიული როკი, ჰიპ-ჰოპი და თრიპ-ჰოპი. დისკის ჩაწერაში მონაწილეობა მიიღეს ცნობილმა შემსრულებლებმა. მათ შორის არიან - სნუპ დოგი, Hypnotic Brass Ensemble, არაბული მუსიკის შემსრულებელი ლიბანური ეროვნული ორკესტრი, ბობი უომეკი, მოს დეფი, Little Dragon და ჯგუფის The Clash მონაწილე მიკ ჯოუნსი.

## შექმნა 
დეიმონისა და ანიმატორ ჯეიმი ჰიულეტის თქმით, მუშაობა ალბომზე დაიწყო 2007 წლის ნოემბერში. თავდაპირველად პროექტს ეწოდებოდა *Carousel*, მაგრამ მოგვიანებით გადაწყდა, რომ ეს გახდება Gorillaz-ის მესამე ალბომი, *Plastic Beach*,

## რეაქცია და კრიტიკა 
დღესდღეობით ალბომი ძირითადად დადებით შეფასებებს იმსახურებს. რესურსმა Metacritic მას მიანიჭა 100-დან 82 ქულა,

* BBC - „...ვერ ვიტყვით, რომ ეს 2010 წლის ერთ-ერთი საუკეთესო, მაგრამ ეს ისეთი ჩანაწერია, რომელიც ერთ რიგში დგას ოლბარნის სხვა პროექტებთან ერთად და ახალი სიტყვაა თანამშრომლობის შედეგად შექმნილ მუსიკაში.“ 
* *Q* - 5/5 - „ერთ-ერთი ყველაზე პროგრესული პოპი, რომელსაც ამ წელს მოისმენთ.“
* *Uncut* - 4/5 - „შესანიშნავი კონცეპტუალური ალბომი, სავსე სრულყოფილი პოპ-სინგლებით.“
* *Mojo* - 3/5 - „ოლბარნისა და მისი კომპანიის ეკო-იგავი ხმაურიანია, მაგრამ გაუგებარი.“
* *Clash* - 7/10 - „რა თქმა უნდა, აქ ბევრი რამ არის და შესაძლოა, რამდენიმე მოსმენაც დასჭირდეს, რათა სრული რეზიუმე დაიწეროს - ეს ყოველი ისეთი ალბომის თვისებაა, რომელიც თავისივე მარილის ტოლფასია.“
* *როლინგ სტოუნი* - 3.5/5 - „ოლბარნს თავისი საქმისათვის თავი არ დაუნებებია. მაგრამ Plastic Beach ამტკიცებს, რომ ის მართლაც თავის როლშია, როგორც კი ანიმაციურ გმირად იქცევა.“

## სიმღერების სია
## ვერსიები 
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:Gorillaz-ის ალბომები
კატეგორია:2010 წლის ალბომები
კატეგორია:კონცეპტუალური ალბომები
კატეგორია:Parlophone-ის ალბომები
კატეგორია:Virgin Records-ის ალბომები
სანტა-ანა-დე-კორო

**კორო** იგივე **სანტა-ანა-დე-კორო**  () — უძველესი ქალაქი დასავლეთ ვენესუელაში, ფალკონის შტატის დედაქალაქი.

## ისტორია 
ქალაქი 1527 წლის 26 ივნისს ესპანელმა კოლონისტებმა დააარსეს. სახელი „კორო“ მომდინარეობს ადგილობრივების ენიდან, რაც ქარს ნიშნავს. კოლონიალიზმის ეპოქიდან მოყოლებული, კოროს საკმაოდ რთული და ბრძოლებით აღსავსე წარსული აქვს. მისი დაარსებიდან სულ რაღაც 5 წლის შემდეგ, გერმანელებმა სცადეს ქალაქი სამხრეთ ამერიკის კოლონიზაციისათვის ბრძოლაში მთავარ დასაყრდენად გაეხადათ. კარლოს V-მ ეს ტერიტორია მართლაც ჩააბარა გერმანელებს მიწის სამუშაოების ჩატარების მიზნით, თუმცა მალე კვლავ ესპანელებმა აიღეს მასზე კონტროლი. 1806 წელს, კორო იოლად აიღო ფრანსისკო მირანდამ, ლათინური ამერიკის ესპანელებისაგან გათავისუფლების მოძრაობის ერთ-ერთმა მონაწილემ, სწორედ კოროს პორტი ლა-ველა იყო პირველი ადგილი ვენესუელაში, სადაც ქვეყნის სამფეროვანი დროშა აღიმართა.

## მსოფლიო მემკვიდრეობის ძეგლი 
1950 წელს კორო გამოცხადდა როგორც ვენესუელის ეროვნული ძეგლი, ხოლო 1993 წელს, იგი იუნესკომ შეიტანა მსოფლიო მემკვიდრეობის სიაში. 2005 წელს, კოროს მიენიჭა საფრთხეში მყოფი მსოფლიო მემკვიდრეობის ძეგლის სტატუსი.

ქალაქისთვის დამახასიათებელია კოლონიური არქიტექტურა. ამავე დროს ის გამოირჩევა არაერთი ტურისტული ღირსშესანიშნაობით. ჩრდილო დასავლეთ ნაწილში, ქალაქი ერწყმება მედანოს-დე-კოროს ეროვნულ პარკს — ერთადერთ ქვიშის დიუნებიან უდაბნოს ვენესუელაში.

## იხილეთ აგრეთვე
*იუნესკოს მსოფლიო მემკვიდრეობის ძეგლები ვენესუელაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* Coroweb 
* იუნესკოს მსოფლიო მემკვიდრეობა, კორო და მისი პორტი

კატეგორია:მსოფლიო მემკვიდრეობის ძეგლები ვენესუელაში
სანტა-კრუს-დე-მომპოსი

**სანტა-კრუს-დე-მომპოსი** () — ქალაქი და მუნიციპალიტეტი ჩრდილოეთ კოლომბიაში, ბოლივარის დეპარტამენტში. ქალაქს შენარჩუნებული აქვს კოლონიური სახე. მდებარეობს მდინარე მაგდალენასა და კაუკას ერთმანეთთან შეერთების ადგილას წარმოქმნილ კუნძულზე, ქალაქ კარტახენიდან 249 კმ მანძილზე. მომპოსი დამოკიდებულია ტურიზმზე, თევზაობაზე და ადგილობრივ წვრილ ვაჭრობაზე. მოსახლეობა შეადგენს 30 000 ადამიანს. მისი მოსაზღვრე მუნიციპალიტეტებია პინილიოსი და სან-ფერნანდო.

სიმონ ბოლივარს, თითქმის მთელი სამხრეთ ამერიკის განმათავისუფლებელს ესპანელი კოლონიზატორებისაგან, ერთხელ უთქვამს:  მომპოსში ბოლივარი 1812 წელს მოვიდა და ადგილობრივი ზრდასრული 400-მდე მამაკაცი გადაიბირა, მათ საფუძველზე  შემდეგ მან შექმნა არმია, რომლითაც კარაკასი გაათავისუფლა.

## ისტორია 
მომპო – ადგილობრივი კიმბაიას ცივილიზაციის ბელადი იყო ესპანელთა მოსვლამდე. შესაბამისად, მომპოსი ნიშნავს „მომპოს სამართავ მიწას“. ქალაქი 1537 წლის 3 მაისს, დააარსა დონ ალონსო დე ერეიდამ, როგორც უსაფრთხო და დაცული პორტი მდინარე მაგდალენაზე. სანტა-კრუს-დე-მომპოსი ტვირთების გატარების სიმრავლის გამო, სულ მალე იქცა საკმაოდ წარმატებულ პორტად. მალე აქ დაარსდა სამეფო ზარაფხანა და ქალაქმა სახელი  გაითქვა თავის ოქრომჭედლებით.

## არქიტექტურა 
სანტა-კრუს-დე-მომპოსი ცნობილია თავის კარგად შემონახული კოლონიური არქიტექტურით, რომელიც ამავე დროს შერწყმულია ინდიელთა სტილთან. იუნესკომ მსოფლიო მემკვიდრეობის სიაში ის 1995 წელს შეიტანა. დღეისათვის, აქ უამრავ არქიტექტურულ ძეგლს შენარჩუნებული აქვს პირვანდელ სახე და ქალაქი წარმოადგენს ტიპურ ესპანურ კოლონიურ ქალაქს.

## იხილეთ აგრეთვე
*იუნესკოს მსოფლიო მემკვიდრეობის ძეგლები კოლომბიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* ოფიციალური საიტი 
*In English, a fantastic resource for information about Mompox, in particular transport and where to stay 
* მომპოსის არქიტექტურა .
*World heritage list nomination

კატეგორია:მსოფლიო მემკვიდრეობის ძეგლები კოლომბიაში
ჰამილტონი (ონტარიო)

**ჰამილტონი** () — ინგლისურენოვანი ქალაქი კანადაში. ქალაქი მდებარეობს ონტარიოს შტატში. 2006 წლის აღწერის შედეგად დასახლებული პუნქტის მოსახლეობა შეადგენს 504,559 ადამიანს, ქალაქს მე-9 ადგილი უკავია მოსახლეობის მიხედვით კანადაში, ჰამილტონის აგლომერაციაში ცხოვრობს 647,634 ადამიანი. ჰამილტონის ფართობი შეადგენს 1,138.11 კმ²-ს.

ეს ქალაქი დაარსდა 1846 წლის 9 ივნისს, ქალაქს სახელი პოლიტიკოს ჯორჯ ჰამილტონის პატივსაცემად დაერქვა. 1812 წეს ამ ტერიტორიებზე იმართებოდა ომი ინგლისელებსა და ამერიკელებს შორის. ქალაქის სიახლოვეს მდებარეობს ონტარიოს ტბა. ჰამილტონის ყოველწლიური ნალექების რაოდენობა შეადგენს 126.1 მმ-ს, ქალაქის ყველაზე ცხელი თვეებია ივლისი და აგვისტო, ხოლო ყველაზე ცივი თვეებია იანვარი და თებერვალი.

## დაძმობილებული ქალაქები 
* , პიტსბურგი  
* , ფლინტი 
* , ფუკუიამა  
* , მაანშანი, ანჰოი  
* , მანგალორი 
* , მონტერეი 
* , რაკალმუდო  
* , სარასოტა  
* , შავინიგენი
* , ვალე პელიგნე

## კლიმატი 
## სქოლიო 
კატეგორია:კანადის ქალაქები
პერსევსი (მრავალმნიშვნელოვანი)

**პერსევსი** შეიძლება აღნიშნავდეს:
----
*პერსევსი – ძველბერძნული მითოლოგიის გმირი
*პერსევსი – მაკედონიის უკანასკნელი მეფე
*პერსევსი – ცის თანავარსკვლავედი
ტიკალი

**ტიკალი** () – მაიას ცივილიზაციის უძველესი ქალაქი თანამედროვე გვატემალის ტერიტორიაზე, პეტენის დეპარტამენტში. ინდიელების დასახლება დაარსდა ძვ. წ. VII საუკუნეში.  ახ. წ. V-IX საუკუნეებში იგი გახდა მაიას კულტურის ძირითდი ცენტრი. მკვლევარების შეფასებით, ამ პერიოდში მისი მოსახლეობა შეადგენდა 100-200 ათას ადამიანს. ქალაქი უკანასკნელმა მაცხოვრებლებმა X საუკუნეში მიატოვეს. სახელწოდება „ტიკალი“ მაიას ენაზე ნიშნავს *„ადგილს, სადაც სულების ხმები ისმის“*.

1979 წელს ტიკალი ეროვნული პარკის სტატუსით იუნესკოს მსოფლიო მემკვიდრეობის სიაში შეიყვანეს.

## იხილეთ აგრეთვე
* იუნესკოს მსოფლიო მემკვიდრეობის ძეგლები გვატემალაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში
*Table of Maya rulers 
*Description of each archaeological compound in Tikal, this page contains links to information on the architecture and archaeology at Tikal National Park in Guatemala. Creative commons-licensed photos, art work and texts. 
*Full description of the flora and fauna of the Tikal National Park in Guatemala. Creative commons-licensed photos, art work, sound clips and texts. 
*ოფიციალური ვებ-გვერდი  

კატეგორია:მსოფლიო მემკვიდრეობის ძეგლები გვატემალაში
პერსევსი (მაკედონია)

**პერსევსი** (; დ. დაახ. ძვ. წ. 179 – ძვ. წ. 166) — მაკედონიის უკანასკნელი მეფე, ფილიპე V-ის ძე. შექმნა ანტირომაული კოალიცია ილირიელებთან, თრაკიელებთან, სელევკიდებსა და საბერძნეთის კუნძულებთან ერთად. ძვ. წ. 171 წელს დაიწყო ომი რომთან თავდაპირველად გაიმარჯვა თესალიაში და კუნძულ ევბეასთან, მაგრამ ძვ. წ. 168 წლის 22-23 ივნისს პიდნასთან (მაკედონია) დამარცხდა, ტყვედ ჩავარდა და პატიმრობაში (იტალიაში) გარდაიცვალა.

## ლიტერატურა 
კატეგორია:მაკედონიის მეფეები
იუნესკოს მსოფლიო მემკვიდრეობის ძეგლები კოლომბიაში

2014 წლის მონაცემებით კოლომბიაში 9 **იუნესკოს მსოფლიო კულტურული მემკვიდრეობის ძეგლია**. 

## სტატისტიკა 
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1092 ძეგლია შეტანილი, მათ შორის 0,8 % კოლომბიის ძეგლებია,  რომელთაგან:

* 6 კულტურული ძეგლი.
* 2 კი ბუნების ძეგლი.
* 1 შერეული

## ცხრილი 
## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტშიი
* კოლომბიის მსოფლიო მემკვიდრეობის ძეგლების სია იუნესკოს საიტზე

## სქოლიო
კატეგორია:კოლომბია
*
კოლომბია
ჰენრი პერსელი

**ჰენრი პერსელი** (; დ. დაახლ. 1659, ლონდონი — გ. 21 სექტემბერი, 1695, ლონდონი) — ინგლისელი  კომპოზიტორი და ორგანისტი. ლონდონის სამეფო კარის მუსიკოსი. 

პერსელის შემოქმედებისათვის დამახასიათებელია მრავალჟანრიანობა. პერსელის შემოქმედების მწერვალია ოპერა „დიდონა და ენეა“ (1689), პირველი ინგლისის ეროვნული ოპერა (ვერგილიუსის ენეიდის მიხედვით. ოპერა გამოირჩევა ნატიფი ლირიზმით, ფსიქოლოგიური სიღრმით, დრამატიზმით, ტექსტისა და მელოდიის ერთობლიობით. ამ ოპერაში პერსელმა განაზოგადა ინგლისის ეროვნული თეატრის, ნიღბების ჟანრის, ინგლისური და შოტლანდიური ხალხური სიმღერებისა და ცეკვების, ყოფითი საკრავიერი მუსიკის ტრადიციები. პერსელის სხვა მუსიკალურ-სცენური ნაწარმოებები, ე.წ. „ნახევრად ოპერები“, შედგება ცალკეული ნომრებისა ან ინტერმეცოებისაგან. 

პერსელი 100-მდე ერთხმიანი და მრავალხმიანი სიმღერის ავტორია. საერო სიმღერებში აგრძელებდა ინგლისურ მადრიგალის ტრადიციებს. საგუნდო ნაწარმოებთაგან აღსანიშნავია ანთემები (ბიბლიურ ტექსტზე დაწერილი საზეიმო-საეკლესიო ნაწარმოებები). საკრავიერ მუსიკაში პერსელი იტალიურ სავიოლინო სკოლის ტრადიციებს ეყრდნობა. მისი სიმებიანი ფანტაზიები, ტრიო-სონატები და საირგანო ნაწარმოებები გამოირჩევა პოლიფონიური ოსტატობით. საკლავესინო პიესები ახლოს დგას „ვერჯინალისტების“ ნაწარმოებებთან. პერსელი შემოქმედებას მყარი ტრადიციები არ დაუტოვებია ინგლისურ მუსიკაში. მისდამი ინტერესი გაცხოველდა ბენჯამინ ბრიტენის მიერ პერსელის ნაწარმოებების (საკუთარი დამუშავებით), ოპერის „დიდონა და ენეა“ გამოცემის შემდეგ (1951).

## ლიტერატურა 
კატეგორია:ინგლისელი კომპოზიტორები
კატეგორია:დაბადებული 1659
კატეგორია:გარდაცვლილი  21 სექტემბერი
კატეგორია:გარდაცვლილი 1695
კატეგორია:ლონდონში დაბადებულები
ტრუხილიო

საკუთარი სახელი **ტრუხილიო** შეიძლება აღნიშნავდეს:
* ტრუხილიო, რაფაელ — დომინიკლეთა რესპუბლიკის დიქტატორი. 
* ტრუხილიო, რობერტ — ამერიკელი მუსიკოსი.

გეოგრაფიული ობიექტები:

* ტრუხილიო — ქალაქი ესპანეთში
* ტრუხილიო — ქალაქი ვენესუელაში
* ტრუხილიო — ქალაქი პერუში
* ტრუხილიო — ქალაქი ჰონდურასში
* ტრუხილიო — შტატი ვენესუელაში

კატეგორია:მრავალმნიშვნელოვანი გვერდები გვარის შემცველი სიებით
იმედი

, 1747]]
**იმედი** — დადებითი ემოცია, რომელიც დაკავშირებულია სასიკეთო მოლოდინთან და კარგ შედეგთან, ასევე არის ფილოსოფიური, რელიგიური და კულტურული კონცეფცია, რომელიც დაკავშირებულია ადამიანთან და მის მსოფლხედველობასთან. რელიგიაში და ფილოსფიაში აგრეთვე ლიტერატურაში იმედს აქვს ცალკე და ასვევე სხვადასხვა მიმართულება.
## იმედი რელიგიაში 
რელიგიური ადამიანის ცხოვრება დამყარებულია იმედზე, რაც იძლევა საშუალებას რომ იგი ცხოვრობდეს ამა თუ იმ კონცეფციაში, იესო ქრისტეს მიერ აღთქმული ცათა სასუფეველი რომელიც ელოდება მის მორწმუნეთ აძლევს განსაკუთრებულ იმედს მორწმუნე ქრისტიანებს, რომ მათ უნდა იცხოვრონ ქრისტეს მცნებების მიხედვით. ქრისტიანული გაგება იმედის, განსხვავდება სხვა რელიგიებისგან მათ შორის ისლამთან, იუდაიზმთან და სხვ. ქრისტიანობის თანახმად იმედი არის ერთ-ერთი სამი სათნოებიდან.

### იმედი უძველეს ბერძნულ კულტურაში 
ძველი ბერძნული მითოლოგიის თანახმად, იმედი არის ერთადერთი რამ რაც დარჩა პანდორას ყუთის გახსნის შედეგად.

## იმედი ფსიქოლოგიაში 
პოზიტივისტური ფსიქოლოგიის მიხედვით, ადამიანს პოზიტივისტური ფსიქოლოგია ეხმარება აღმოაჩინოს საკუთარ თავში წარუმატებლობის მიზეზები და დაეხმაროს მას იმედის მოპოვებაში(ქონაში).

## რესურსები ინტერნეტში 
* იმედი, იმედის განმარტება

კატეგორია:ემოცია
ლეონ-ვიეხო

**ლეონ-ვიეხო** () — ადგილი სადაც თავდაპირველად დაარსდა ქალაქი ლეონი, მდებარეობს ლეონის დეპარტამენტში, ნიკარაგუა.  ქალაქი დააარსა ესპანელმა კონკისტადორმა ფრანსისკო ერნანდეს დე კორდოვამ 1524 წლის 15 ივნისს.

ლეონ-ვიხეო ერთადერთი ქალაქია ამერიკაში, რომელსაც არ შეხებია თანამედროვე ქალაქთმშენებლობა, სწორედ ეს იყო იუნესკოს ერთ-ერთი მთავარი კრიტერიუმი 2000 წელს, როდესაც იგი შეიყვანეს  მსოფლიო მემკვიდრეობის ძეგლების სიაში.

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*Sitio Arqueológico de León Viejo 
*León Viejo, Nicaragua
*Visitando Las Ruinas de León Viejo 

კატეგორია:მსოფლიო მემკვიდრეობის ძეგლები ნიკარაგუაში
ლონდონი (ონტარიო)

**ლონდონი** () — ინგლისურენოვანი ქალაქი კანადაში. მდებარეობს ონტარიოს შტატში. 2006 წლის აღწერის შედეგად აქ მცხოვრებთა რაოდენობა შეადგენს 504,559 ადამიანს, ქალაქს მე-15 ადგილი უკავია მოსახლეობის მიხედვით კანადაში, ლონდონის აგლომერაციაში ცხოვრობს 457,720 ადამიანი. ლონდონის ფართობი შეადგენს 837.9 კმ²-ს.

ქალაქის სიახლოვეს მდებარეობს ონტარიოს, ეირის და ჰუძონის  ტბები, ხოლო ქალაქში მიედინება მდინარე ტემზე, მდინარის გარშემო მდებარეობს პარკები და სკვერბი, მათგან აღსანიშნავია ვიქტორიის და სპრინგბეკის პარკები.

## ისტორია 
ამ ტერიტორიებზე უძველესი დროიდან, სახლობდნენ ინდიელები. არქეოლოგიური გათხრების შედეგად, აღმოჩენილი ადამიანის ფრაგმენტები 10 ათასი წლით თარიღდება . ამ ტერიტორიებზე დასახლებული პუნქტის დაარსება გადაწყდა 1793 წელს, ეს ტერიტორია ამ პერიოდში შედიოდა ქვემო კანადის შემადგენლობაში. ლონდონი დაარსდა 1826 წელს, თავდაპირველად მას სოფლის სტატუსი ჰქონდა, 1855 წლიდან კი ლონდონი უკვე ქალაქია. ლონდონის დაარსების დროს გაერთიანებული სამეფოს მონარქი იყო ჯორჯ III.

## კლიმატი 
ლონდონის ყოველწლიური ნალექების რაოდენობა საკმაოდ მაღალია და ის შეადგენს 987.1 მმ-ს, ქალაქის ყველაზე ცხელი თვეებია ივლისი და აგვისტო, ხოლო ყველაზე ცივი თვეებია იანვარი და თებერვალი.

## დაძმობილებული ქალაქები 
* , ნანკინი

## რესურსები ინტერნეტში
* Official City of London Website 
* Museum of Ontario Archeology
* Local Weather 
* London Chamber of Commerce
* London Economic Development Corporation
* London, Ontario Wikicity

## სქოლიო 
კატეგორია:კანადის ქალაქები
ლოს-კატიოსის ეროვნული პარკი

**ლოს-კატიოსის ეროვნული პარკი**  () — მდებარეობს ჩრდილო-დასავლეთ კოლუმბიაში და უჭირავს 720 კმ² ტერიტორია. წარმოადგენს დარიენის ნაპრალის ნაწილს, რომელსაც კოლუმბია პანამასთან იყოფს. პარკს პანამის მხარეს ესაზღვრება დარიენის ეროვნული პარკი. როდესაც საბოლოოდ დასრულდება პანამერიკული მაგისტრალის მშენებლობა, იგი გაივლის ან ლოს-კატიოსის ეროვნული პარკის შორიახლოს ან უშუალოდ მის ტერიტორიაზე. 1994 წელს, იუნესკომ პარკი შეიტანა მსოფლიო მემკვიდრეობის სიაში, აქ წარმოდგენილი მცენარეთა და ცხოველთა სახეობების განსაკუთრებული მრავალფეროვნების გამო. მიუხედავად იმისა, რომ ეს პარკი კოლუმბიის მთლიანი ტერიტორიის მხოლოდ 1%-ს იკავებს, აქ წარმოდგენილია მთელი ქვეყნის ფრინველთა სახეობების 25%.

2009-2015 წლებში იმყოფებოდა საფრთხის ქვეშ მყოფი ძეგლების ქვეშ. სიიდან ამოიღეს 2015 წლის 30 ივნისს.

## იხილეთ აგრეთვე
*იუნესკოს მსოფლიო მემკვიდრეობის ძეგლები კოლუმბიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*იუნესკო, ლოს-კატიოსის ეროვნული პარკი 
*World Conservation Monitoring Centre 
*OAS.org
*http://www.american.edu/projects/mandala/TED/PANAMA.HTM

## სქოლიო 
კატეგორია:მსოფლიო მემკვიდრეობის ძეგლები კოლომბიაში
კატეგორია:კოლომბიის ეროვნული პარკები
ხოია-დე-სერენი

**ხოია-დე-სერენი** () — არქეოლოგიური ობიექტი სალვადორში. მდებარეობს დედაქალაქ სან-სალვადორიდან ჩრდილო-დასავლეთით 25 კმ-ის დაშორებით. ეკუთვნოდა მაიას ცივილიზაციას. ხოია-დე-სერენს *ამერიკის პომპეის* უწოდებენ. ობიექტი აღმოაჩინა კოლორადოს უნივერსიტეტის პროფესორმა პაიტონ შიტსმა 1976 წელს. 

არქეოლოგიური ძეგლი 1993 წელს შეიტანეს იუნესკოს მსოფლიო მემკვიდრეობის ძეგლების სიაში. 

კატეგორია:მსოფლიო მემკვიდრეობის ძეგლები სალვადორში
აპრილი 2010

**აპრილი - 2010** წლის მეოთხე თვეა. დაიწყო ხუთშაბათს და დამთავრდა 30 დღის შემდეგ პარასკევს.

## პორტალი:ახალი ამბები 
04
Le Figaro

thumb|250 px|ლე ფიგაროს მთავარი გვერდი
**Le Figaro** (ლე ფიგარო) — ყოველდღიური ფრანგული გაზეთი, რომელიც გამოიცემა 1826 წლიდან. სახელი მიიღო ბომარშეს პიესის გმირის — ფიგაროს პატივსაცემად. ამავე პიესიდან („გიჟი დღე, ანუ ფიგაროს ქორწინება“) აღებულია გაზეთის მთავარი დევიზი — „სადაც არ არის კრიტიკის თავისუფება, არავითარი ჯილდო არის ტკბილი“ ().

1866 წლიდან გამოდის ყოველდღიურად. 2005 წლისთვის ფაზეთის ტირაჟი შეადგენდა 340 ათას ეგზემპლარს. 

1975 წელს გაზეთი იყიდა რობერ ერსანმა. 1999 წელს ამერიკულმა საინვესტიციო ფონდმა Carlyle Group-მა იყიდა გაზეთის 40 %, რომელიც გაყიდა 2003 წელს. 2004 წლიდან გაზეთი ეკუთვნის კონსერვატიულ პოლიტიკოს მილიარდერს სერჟ დასოს. ერთ-ერთ ინტერვიუში დასომ განაცხადა, რომ „გაზეთებმა უნდა გაავრცელონ საღი აზრები“.

ითვლება, რომ გაზეთი არის მთავრობისა, და ზოგადად მემარჯვენე პარტიების მთავარი რუპორი. ამისთვის ფიგარო ხშირად ხდება „Liberation“, „Marianne“ და სხვა მემარცხენე გამოცემების კრიტიკის ობიექტი.

## რესურსები ინტერნეტში 
* ოფიციალური საიტი
* 1826 წლიდან 1942 წლამდე არქივი 

## სქოლიო 
კატეგორია:საფრანგეთის გაზეთები
კატეგორია:ფრანგულენოვანი გაზეთები
ქოქოსი (კუნძული)

**კუნძული ქოქოსი** () – კუნძული წყნარ ოკეანეში, წარმოადგენს კოსტა-რიკის ტერიტორიას. მდებარეობს ქვეყნის დასავლეთი სანაპიროდან 600 კილომეტრზე, გალაპაგოსის არქიპელაგის მახლობლად.

1997 წელს კუნძული შეიტანეს იუნესკოს მსოფლიო მემკვიდრეობის ძეგლების სიაში.

## გეოგრაფია 
კუნძული წარმოადგენს კოსტა-რიკის ტერიტორიას და შედის პუნტარენასის პროვინციის შემადგენლობაში. კუნძულის საერთო ფართობია 23 85 კმ².

## ისტორია 
კუნძული ევროპელებმა აღმოაჩინეს XVI საუკუნის შუა წლებში.

## იხილეთ აგრეთვე 
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* ოფიციალური საიტი 
* Cocos Island moist forests (WWF)
* Island of the Sharks - Legends and Lore

კატეგორია:კოსტა-რიკის გეოგრაფია
კატეგორია:მსოფლიო მემკვიდრეობის ძეგლები კოსტა-რიკაში
კატეგორია:კუნძულები ანბანის მიხედვით
Globe and Mail

მინი|1910 წლის 3 იანვრის გამოცემა
**„The Globe and Mail“** () — ყოველდღიური კანადური გაზეთი ინგლისურ ენაზე, რომლის შტაბ-ბინა განთავსებულია ქალაქ ტორონტოში. გაზეთის მფლობელია The Woodbridge Company.

გაზეთი არის კანადის ყველაზე პოპულარული ყოველკვირეული გამოცემა და პოპულარობით მეორე „Toronto Star“-ის შემდეგ. იბეჭდება კანადის ხუთ ქალაქში. 

## ისტორია 
გაზეთი დაფუძნდა 1844 წელს შოტლანდიელი ემიგრანტის, ჯორჯ ბრაუნის (რომელიც მომავალში გახდა კანადის კონფიგურაციის მამა), მიერ. გაზეთის თავდაპირველი სახელი იყო „Globe“ და წლების განმავლობაში წარმოადგენდა კანადის რეფორმის პარტიის (:en:Reform Party of Canada) ხმას.

1850-იან წლებში გაზეთი ხდება დამოუკიდებელი ყიველდღიური გამოცემა. 1936 წელს „The Globe“ (რომლის ტირაჟი იყო 78 ათასი) და „The Mail and Empire“. 

შერწყმის შედეგად გაზეთმა მიიღო თანამედროვე სახელწოდება. გაზეთის პირველი მფლობელი გახდა მაგნატი უილიამ ჰენრი უაითი.

## რესურსები ინტერნეტში 
* 

კატეგორია:კანადის გაზეთები
კატეგორია:ინგლისურენოვანი გაზეთები
კატეგორია:ყოველდღიური გაზეთები